    Allaoleva teksti kuvailee WordPressin lisenssin. WordPress on
    Free Software Foundationin General Public Licensen alainen.
    Allaoleva suomennos on tarkoitettu helpottamaan lisenssin
    ymmärtämistä. Alkuperäinen ja autoritatiivinen englanninkielinen
    versio löytyy tiedostosta license.txt.

    ------------------------------------------------------------------------
    Tämän GNU GPL-lisenssin käännöksen on kustantanut ja teettänyt SOT Finnish
    Software Engineering Ltd. [linux@sot.com].
    Käännöksen on tehnyt Asianajotoimisto Erkki Kannisto 7.3.1999.

    This is an unofficial translation of the GNU General Public License into
    Finnish. It was not published by the Free Software Foundation, and does not
    legally state the distribution terms for software that uses the GNU
    GPL--only the original English text of the GNU GPL does that. However, we
    hope that this translation will help Finnish speakers understand the GNU GPL
    better.

    Tämä on epävirallinen GNU General Public License -lisenssin käännös. Se ei
    ole Free Software Foundationin julkaisema eikä se määrittele lisenssin
    ehtoja. Ainoastaan alkuperäinen englanninkielinen GNU GPL teksti määrittelee
    nämä ehdot. Toivomme kuitenkin, että tämä suomenkielinen käännös helpottaa
    GNU GPL -lisenssin ymmärtämistä.

    Sisällysluettelo

       * GNU Yleinen julkinen lisenssi
            o Johdanto
            o KOPIOINTIA, JAKELUA JA MUUTOKSIA KOSKEVAT MÄÄRÄYKSET JA EHDOT
            o Kuinka soveltaa näitä määräyksiä uusiin ohjelmiisi

    GNU YLEINEN JULKINEN LISENSSI

    Versio 2. kesäkuuta 1991

    Tekijänoikeus (C) 1989, 1991 Free Software Foundation, Inc.
    59 Temple Place - suite 330, Boston, MA 021111-1307, USA

    Kuka tahansa voi jäljentää ja jakaa sanatarkkoja jäljennöksiä tästä
    lisenssiasiakirjasta, mutta sen muuttaminen ei ole sallittua.

    Johdanto

    Useimmat ohjelmistolisenssit on suunniteltu rajoittamaan oikeuttasi jakaa ja
    muuttaa ohjelmistoa. GNU Yleinen julkinen lisenssi on sen sijaan tarkoitettu
    takaamaan oikeutesi jakaa ja muuttaa ohjelmistoa sekä varmistamaan, että
    ohjelmisto on maksuton kaikille sen käyttäjille. Tämä yleinen julkinen
    lisenssi soveltuu useimpiin Free Software Foundationin ohjelmistoihin ja
    myös muihin ohjelmistoihin, joiden tekijät sallivat niiden lisenssin alaisen
    käytön. (Free Software Foundationin joitakin ohjelmistoja kattaa sen sijaan
    GNU kirjastojen yleinen julkinen lisenssi). Sinä voit myöskin soveltaa tätä
    lisenssiä omiin ohjelmistoihisi.

    Kun puhumme vapaista ohjelmistoista, tarkoitamme oikeuksia, ei hintaa.
    Meidän Yleiset Julkiset lisenssimme ovat tarkoitettu varmistamaan, että
    sinulla on oikeus jakaa jäljennöksiä vapaasta ohjelmistosta (ja velottaa
    tästä palvelusta, jos haluat), että saat lähdekoodin tai voit saada sen, jos
    haluat, että voit muuttaa ohjelmistoa tai käyttää sen osia uusissa vapaissa
    ohjelmissa; ja että Sinä tiedät, että voit tehdä näitä asioita.

    Suojellaksemme oikeuksiasi meidän täytyy asettaa rajoituksia, jotka
    kieltävät ketä tahansa estämästä Sinua käyttämästä näitä oikeuksia tai
    velvoittavat Sinut luovuttamaan nämä oikeudet. Nämä rajoitukset selittävät
    eräitä velvollisuuksiasi, jos jaat ohjelmiston jäljennöksiä tai muutat sitä.

    Esimerkiksi, jos jaat jäljennöksiä tällaisesta ohjelmasta, maksutta tai
    maksua vastaan, Sinun täytyy antaa vastaanottajille kaikki oikeudet, joita
    Sinulla on. Sinun täytyy myös varmistaa, että he saavat tai voivat saada
    lähdekoodin. Sinun täytyy näyttää heille nämä ehdot niin, että he tietävät
    oikeutensa.

    Me suojelemme oikeuksiasi seuraavilla kahdella tavalla: (1) Ohjelmiston
    tekijänoikeus ja (2) tarjoamme Sinulle tämän lisenssin, joka antaa Sinulle
    laillisen oikeuden ottaa jäljennöksiä, jakaa ja/tai muuttaa ohjelmistoa.

    Lisäksi jokaisen tekijän ja meidän suojaamiseksemme haluamme varmistaa, että
    jokainen ymmärtää, että tämä ei ole mikään takuu ilmaisohjelmistoille. Jos
    joku muu muuttaa ohjelmistoa ja siirtää sen eteenpäin, haluamme
    vastaanottajien tietävän, että heidän saamansa ohjelmisto ei ole
    alkuperäinen ja että kaikki mahdolliset ongelmat, joita muut ovat
    aiheuttaneet, eivät saata epäedulliseen valoon alkuperäisen tekijän
    mainetta.

    Lopuksi mitä tahansa maksutonta ohjelmaa uhkaavat jatkuvasti
    ohjelmistopatentit. Haluamme välttää vaaran, että vapaiden ohjelmien
    jälleenmyyjät saavat yksilöllisiä patenttilisenssejä saadakseen
    omistusoikeuden ohjelmaan. Estääksemme tämän olemme tehneet selväksi, että
    minkä tahansa patentin käyttöoikeus täytyy antaa maksutta kaikkien käyttöön
    tai sitä ei saa antaa ollenkaan.

    Jäljentämistä, jakelua ja muutoksia koskevat täsmälliset määräykset ja ehdot
    ovat seuraavat.

    JÄLJENTÄMISTÄ, LEVITYSTÄ JA MUUTOKSIA KOSKEVAT MÄÄRÄYKSET JA EHDOT

    0. Tämä lisenssi koskee mitä tahansa ohjelmaa tai teosta, joka sisältää
    tekijänoikeuden haltijan ilmoituksen, jossa sanotaan, että se voidaan
    levittää yleisen julkisen lisenssin ehtojen mukaisesti. "Ohjelma" viittaa
    jatkossa mihin tahansa tällaiseen ohjelmaan tai teokseen ja teokseen, joka
    perustuu tähän ohjelmaan tarkoittaen joko ohjelmaa tai tekijänoikeuslain
    mukaan teoksen johdannaista: toisin sanoen teosta, joka sisältää ohjelman
    tai sen osan, joko sanatarkasti tai muunneltuna ja/tai käännettynä toiselle
    kielelle. (Jäljempänä, käännös sisältyy rajoituksetta käsitteeseen
    "muutos"). Jokaista lisenssin saajaa puhutellaan "Sinuna".

    Muut toiminnot kuin jäljentäminen, levitys ja muutokset eivät ole tämän
    käyttöoikeuden piirissä; ne ovat sen soveltamisalan ulkopuolella. Ohjelman
    ajoa ei ole rajoitettu ja ohjelman tulostus on katettu ainoastaan, jos sen
    sisältö muodostaa teoksen, joka perustuu ohjelmaan (riippumatta siitä onko
    se tehty ohjelman avulla). Pitääkö tämä paikkansa, riippuu siitä mitä
    ohjelma tekee.

    1. Voit jäljentää ja jakaa sanatarkkoja jäljennöksiä tämän ohjelman
    lähdekoodista saatuasi sen miten tahansa, edellyttäen, että huomiota
    herättävästi ja asianmukaisesti julkaiset jokaisessa jäljennöksessä
    asianmukaisen tekijänoikeusilmoituksen ja luopumisen takuusta; pidät
    koskemattomina kaikki ilmoitukset, jotka viittaavat tähän lisenssiin ja
    kaiken takuun puuttumiseen; ja annat kaikille tämän ohjelman
    vastaanottajille jäljennöksen tästä lisenssistä ohjelman kanssa.

    Voit veloittaa maksun fyysisestä kopion siirtotoimenpiteestä ja voit
    halutessasi tarjota takuun maksua vastaan.

    2. Voit muuttaa ohjelman jäljennöstä tai jäljennöksiä tai mitä tahansa sen
    osia ja siten muodostaa ohjelmaan perustuvan teoksen ja jäljentää ja
    levittää tällaisia muutoksia tai teoksia 1. kohdan mukaisesti edellyttäen,
    että täytät myöskin kaikki seuraavat ehdot:

      a. Sinun täytyy merkitä muutettuihin tiedostoihin näkyviä ilmoituksia,
         jossa sanotaan, että olet muuttanut tiedostoja ja muutospäivämäärät.

      b. Sinun on annettava kaikille kolmansille osapuolille tämän lisenssin
         ehtojen mukaisesti maksutta lisenssi kokonaisuudessaan mihin tahansa
         levittämääsi tai julkaisemaasi teokseen, joka kokonaan tai osittain
         sisältää tai on johdettu ohjelmasta tai jostain sen osasta.

      c. Jos muunneltu ohjelma normaalisti interaktiivisesti lukee käskyjä Sinun
         täytyy ohjelmoida se siten, että käynnistettäessä tavanomaisesti
         interaktiivisessa käytössä, se tulostaa tai näyttää ilmoituksen, joka
         sisältää asianmukaisen tekijänoikeusilmoituksen ja ilmoituksen, että
         takuuta ei ole (tai muutoin ilmoittaa, että Sinä annat takuun) ja että
         käyttäjät voivat levittää edelleen ohjelmaa näiden ehtojen mukaisesti
         ilmoittamalla käyttäjälle, kuinka tämän lisenssin jäljennös voidaan
         saada näkyviin. (Poikkeuksellisesti: jos ohjelma itsessään on
         interaktiivinen mutta ei normaalisti tulosta tällaista ilmoitusta, niin
         Sinun ohjelmaan perustuvan teoksesikaan ei edellytetä tulostavan sitä).

    Nämä edellytykset soveltuvat muunneltuun teokseen kokonaisuudessaan. Jos
    teoksen tunnistettavissa olevat osat eivät ole ohjelmasta johdettavissa ja
    niitä voidaan kohtuudella pitää itsenäisinä ja erillisinä teoksina sinänsä,
    silloin tämä lisenssi ja sen sopimukset eivät koske niitä osia, joita
    levität erillisinä teoksina. Kun sinä levität samoja osia ohjelmaan
    perustuvan teoksen kokonaisuudesta, kokonaisuutena levittämisen täytyy
    tapahtua tämän lisenssin ehtojen mukaisesti, toisia lisenssinsaajia koskevat
    luvat käsittävät kokonaisuuden ja siten jokaisen eri osan siitä riippumatta,
    kuka sen on kirjoittanut.

    Täten tämän kappaleen tarkoituksena ei ole vaatia oikeuksia tai riitauttaa
    oikeuttasi kokonaan Sinun luomaasi teokseen, pikemminkin tarkoituksena on
    käyttää oikeutta kontrolloida ohjelmaan perustuvan tai siitä johdetun tai
    kollektiivisen teoksen levitystä.

    Lisäksi pelkästään se, että toisen teoksen, joka ei perustu ohjelmaan,
    liittäminen ohjelmaan (tai teokseen, joka perustuu ohjelmaan) taltion
    muistiin tai jakeluvälineeseen ei tuo toista teosta tämän lisenssin piiriin.

    3. Voit jäljentää ja levittää ohjelmaa (tai teosta joka perustuu siihen 2.
    kappaleen mukaisesti) kohteen koodina tai ajettavassa muodossa edellä
    mainittujen kappaleiden 1. ja 2. mukaisesti edellyttäen, että teet myöskin
    jonkun seuraavista:

      a. Liität siihen täydellisen vastaavan koneella luettavissa olevan
         lähdekoodin, joka täytyy luovuttaa yllämainittujen kappaleiden 1. ja 2.
         mukaisesti mediassa, jota tavanomaisesti käytetään ohjelmistojen
         vaihdossa; tai,

      b. Liität siihen vähintään kolme vuotta voimassa olevaan kirjallisen
         tarjoukseen, jolla kenelle tahansa kolmannelle osapuolelle enintään
         fyysisestä lähdekoodin jakelusta aiheutuvia kustannuksia vastaan
         annetaan täydellinen koneella luettavissa oleva jäljennös vastaavasta
         lähdekoodista levitettäväksi yllä mainittujen kappaleiden 1. ja 2.
         mukaisesti ohjelmistojen vaihtoon tavanomaisesti käytettävässä
         mediassa; tai

      c. Liität siihen tiedon, jonka olet saanut vastaavan lähdekoodin jakelua
         koskevasta tarjouksesta. (Tämä vaihtoehto on sallittu ainoastaan ei
         kaupallisessa levityksessä ja ainoastaan jos olet saanut ohjelman
         lähdekielisenä koodina tai ajettavassa muodossa yllä mainitun b)
         kappaleen mukaisena tarjouksena).

    Teoksen lähdekoodilla tarkoitetaan muutosten tekemistä varten parasta
    teoksen muotoa. Ajettavissa olevan teoksen täydellinen lähdekoodi tarkoittaa
    kaikkien sen sisältämien moduulien kaikkia lähdekoodeja lisättynä
    määrittelytiedostoilla ja skripteillä, joita käytetään kontrolloimaan
    ajettavan ohjelman asennusta tai kääntämistä. Erityisenä poikkeuksena
    kuitenkin levitetyn lähdekoodin ei tarvitse sisältää mitään, joka
    normaalisti luovutetaan (joko lähde tai binäärisessä muodossa)
    käyttöjärjestelmän pääasiallisten komponenttien käytettäväksi käännöksessä
    (kääntäjä, käyttöjärjestelmä jne.), ellei komponentti sinänsä ole
    ajettavassa muodossa.

    Jos ajettavan tai kohdekielisen koodin levitys tapahtuu jakamalla kopio
    määrätystä paikasta, silloin tarjoamalla vastaavasti mahdollisuus
    lähdekoodin kopiointiin samasta paikasta katsotaan se lähdekoodin jakeluksi,
    vaikkakaan kolmansien osapuolten ei ole pakko kopioida lähdekoodia kohteen
    mukana.

    4. Et saa jäljentää, muuttaa, myöntää alalisenssejä tai levittää ohjelmaa
    paitsi nimenomaan tämän lisenssin mukaisesti. Kaikki yritykset muutoin
    jäljentää, muuttaa, alalisenssioida tai levittää ohjelmaa ovat pätemättömiä
    ja automaattisesti lopettavat sinun tähän lisenssiin perustuvat oikeutesi.
    Kuitenkin osapuolet, jotka ovat saaneet jäljennöksiä tai oikeuksia tämän
    lisenssin perusteella, säilyttävät oikeutensa niin kauan kun he noudattavat
    täysin näitä ehtoja.

    5. Sinun ei edellytetä hyväksyvän tätä lisenssiä koska et ole
    allekirjoittanut sitä. Kuitenkin mikään muu ei anna sinulle lupaa muuttaa
    tai levittää tätä ohjelmaa tai siitä johdettuja teoksia. Nämä toimenpiteet
    ovat lain vastaisia, jos et hyväksy tätä lisenssiä. Siitä syystä ohjelman
    muuttaminen tai levittäminen (tai minkä tahansa ohjelmaan perustuvan
    teoksen) osoittaa, että olet hyväksynyt tämän lisenssin ja sen määräykset ja
    ehdot jäljentämisestä, levityksestä ja ohjelman muuttamisesta tai siihen
    perustuvien teosten muuttamisesta.

    6. Joka kerran kun levität uudestaan ohjelmaa (tai mitä tahansa teosta, joka
    perustuu ohjelmaan) vastaanottaja automaattisesti saa lisenssin
    alkuperäiseltä lisenssin haltijalta jäljentää, levittää tai muuttaa ohjelmaa
    näiden määräysten ja ehtojen mukaisesti. Sinä et voi asettaa lisärajoituksia
    tässä vastaanottajalle myönnettyihin oikeuksiin. Sinä et ole vastuussa
    siitä, että kolmannet osapuolet sitoutuvat noudattamaan tämän lisenssin
    määräyksiä.

    7. Jos tuomioistuimen tuomion tai väitetyn patentinloukkauksen tai mistä
    muusta syystä tahansa (joka ei ole rajoittunut ainoastaan patenttiasioihin),
    Sinulle asetetaan ehtoja (joko oikeuden määräyksellä, sopimusteitse tai
    muutoin) jotka ovat ristiriidassa tämän lisenssin ehtojen kanssa, ne eivät
    vapauta sinua noudattamasta tämän lisenssin ehtoja. Jos et voi hoitaa
    levitystä noudattamalla samanaikaisesti tämän lisenssin mukaisia
    velvoitteitasi ja muita asianmukaisia velvoitteita, et saa levittää lainkaan
    ohjelmaa. Esim. jos patentti lisenssi ei salli ilman rojaltia niiden, jotka
    ovat saaneet Sinulta suoraan tai epäsuoraan kopioita, levittää ohjelmaa,
    silloin ainoa tapa jolla voit tyydyttää molemmat sekä tämän lisenssin ehdot
    on pidättyä kokonaan ohjelman levittämisestä.

    Mikäli mitä tahansa osaa tästä kappaleesta pidetään pätemättömänä tai
    tietyissä olosuhteissa ennalta arvaamattomana, sovelletaan sovellettavaksi
    tarkoitetun kappaleen määräyksiä ja koko kappaletta kokonaisuudessaan
    myöskin muissa olosuhteissa.

    Tämän kappaleen tarkoituksena ei ole saada sinua loukkaamaan patentti- tai
    muita immateriaalioikeuksia tai riitauttamaan tällaiset oikeudet; tämän
    kappaleen ainoana tarkoituksena on suojata vapaan
    ohjelmistolevitysjärjestelmän koskemattomuutta, joka on saatettu voimaan
    julkisella lisenssikäytännöllä. Useat ihmiset ovat myötävaikuttaneet
    suuresti laajoihin ohjelmistoihin, joita on levitetty luottaen siihen, että
    järjestelmää sovelletaan johdonmukaisesti; on tekijän/lahjoittajan
    päätettävissä haluaako hän levittää ohjelmistot minkä tahansa muun
    järjestelmän kautta ja lisenssin saaja ei voi määrätä tätä valintaa.

    Tämä kappale on tarkoitettu tekemään ehdottoman selväksi sen mitä uskotaan
    olevan seurauksena tästä lisenssistä.

    8. Jos tämän ohjelman levitystä ja/tai käyttöä joissakin maissa rajoitetaan
    joko patenteilla tai tekijänoikeuksin suojatuin käyttöliittymin,
    alkuperäinen tekijänoikeuden omistaja, jolla on lisenssi tähän ohjelmaan voi
    lisätä nimenomaisen maantieteellisen levitysrajoituksen, jolla suljetaan
    pois ne maat niin, että levitys on sallittu vain niissä maissa joita ei ole
    suljettu pois. Tällaisessa tapauksessa tämä lisenssi liittää rajoituksen
    lisenssin osaksi kuten jos se olisi kirjoitettu siihen.

    9. Free Software Foundation voi julkaista tarkastettuja ja/tai uusia
    versioita yleisestä julkisesta lisenssistä aika ajoin. Tällaiset uudet
    versiot ovat hengeltään samanlaisia kuin nykyinen versio, mutta voivat
    yksityiskohdissa erota uusien asioiden tai ongelmien osalta.

    Jokaiselle versiolle annetaan yksilöllinen versionumero. Jos ohjelma
    erittelee versionumeron tälle lisenssille, joka soveltuu siihen ja "mihin
    tahansa myöhempään versioon" Sinulla on oikeus seuraavien määräysten ja
    ehtojen mukaan joko siihen versioon tai mihin tahansa myöhemmin Free
    Software Foundationin julkaisemaan versioon. Jos ohjelmassa ei mainita tämän
    lisenssin versionumeroa voit valita Free Software Foundationin minkä tahansa
    joskus julkaiseman version.

    10. Jos haluat sisällyttää osia ohjelmasta toisiin vapaisiin ohjelmiin,
    joiden levitysehdot ovat erilaisia, niin kirjoita tekijälle ja pyydä lupa.
    Ohjelmistoille joiden tekijänoikeus on Free Software Foundationilla,
    kirjoita Free Software Foundationille; me myönnämme joskus poikkeuslupia
    tähän. Meidän päätöstämme ohjaa kaksi päämäärää; säilyttää meidän vapaasta
    ohjelmistosta johdettujen johdannaisten vapaa asema ja edistää ohjelmistojen
    jakamista ja käyttöä yleisesti.

    EI TAKUUTA

    11. KOSKA TÄMÄN OHJELMAN KÄYTTÖOIKEUS ON MAKSUTON, NIIN OHJELMALLA EI OLE
    TAKUUTA SIINÄ MÄÄRIN KUN SE ON SOVELLETTAVAN LAIN NOJALLA SALLITTUA. PAITSI
    JOS ON KIRJALLISESTI TOISIN ILMOITETTU TEKIJÄNOIKEUKSIEN HALTIJAT JA/TAI
    MUUT OSAPUOLET TARJOAVAT OHJELMAN "SELLAISENAAN " ILMAN MINKÄÄNLAISTA
    TAKUUTA, JOKO NIMENOMAISTA TAI KONKLUDENTTISTA SISÄLTÄEN, MUTTA EI
    RAJOITTUEN KONKLUDENTTISEEN KAUPALLISEEN JA TIETTYYN ERITYISEEN
    TARKOITUKSEEN SISÄLTYVÄNÄ TAKUUNA. TÄMÄN OHJELMAN LAATUA JA SUORITUSKYKYÄ
    KOSKEVA KOKONAISRISKI ON SINULLA. JOS OHJELMA OSOITTAUTUISI VIALLISEKSI,
    NIIN SINULLE JÄÄVÄT KAIKKI TARPEELLISET HUOLTO, KORJAUS TAI
    OIKAISUKUSTANNUKSET.

    12. MISSÄÄN TAPAUKSESSA, ELLEI SOVELLETTAVA LAKI SITÄ EDELLYTÄ TAI ELLEI
    KIRJALLISESTI OLE TOISIN SOVITTU, KUKAAN TEKIJÄNOIKEUDEN OMISTAJA TAI MIKÄÄN
    MUU OSAPUOLI, JOKA VOI MUUTTAA JA/TAI LEVITTÄÄ OHJELMAA YLLÄ SALLITUIN
    TAVOIN VOI OLLA VASTUUSSA SINULLE VAHINGOISTA, SISÄLTÄEN MITÄ TAHANSA
    YLEISIÄ, ERITYISIÄ, SATUNNAISIA TAI SEURAUSVASTUUVAHINKOJA, JOTKA AIHEUTUVAT
    OHJELMAN KÄYTÖSTÄ TAI KYVYTTÖMYYDESTÄ KÄYTTÄÄ OHJELMAA (MUKAAN LUKIEN,
    MUTTEI RAJOITTUEN TIETOJEN KATOAMISEEN TAI ETTÄ TIEDOISTA TULEE
    EPÄTÄSMÄLLISIÄ TAI SINUN TAI KOLMANSIEN OSAPUOLTEN KÄRSIMISTÄ TAPPIOISTA TAI
    SIITÄ, ETTÄ OHJELMA EI TOIMI MINKÄ TAHANSA TOISEN OHJELMAN KANSSA),
    SILLOINKIN KUN HALTIJALLE TAI TOISELLE OSAPUOLELLE ON ILMOITETTU TÄLLAISEN
    VAHINGON MAHDOLLISUUDESTA.

    MÄÄRÄYSTEN JA EHTOJEN LOPPU

    Kuinka soveltaa näitä sopimusmääräyksiä uusiin ohjelmiisi

    Jos kehität uuden ohjelman ja haluat, että se on mahdollisimman laajassa
    yleisessä käytössä, paras tapa tehdä tämä on tehdä siitä ilmaisohjelma,
    jonka kuka tahansa saa luovuttaa edelleen ja muuttaa näiden ehtojen
    mukaisesti.

    Tehdäksesi näin lisää seuraavat ilmoitukset ohjelmaan. On turvallisinta
    liittää ne mukaan jokaisen lähdekooditiedoston alkuun ilmoittaaksesi
    mahdollisimman tehokkaasti takuun puuttumisesta; ja jokaisella tiedostolla
    tulisi olla vähintään "tekijänoikeus" - ja tieto siitä mistä koko ilmoitus
    löytyy.

    Yksi rivi kuvausta antaaksesi ohjelman nimen ja käsityksen siitä mitä se tekee.
    Tekijänoikeus (C) yyyy   tekijän nimi

    Tämä ohjelma on vapaa ohjelma; voit levittää ja/tai muuttaa
    sitä YJL Yleisten Julkisten Sopimusehtojen mukaisesti sellaisena kun
    Free Software Foundation on sen julkaissut ; joko lisenssin versiona 2.
    tai (valintasi mukaan) minä tahansa myöhempänä versiona.

    Tämä ohjelma levitetään siinä toivossa, että se on hyödyllinen,
    mutta ILMAN MITÄÄN TAKUUTA; ilman jopa konkludenttista takuuta
    KAUPALLISUUDESTA TAI SOVELTUMISESTA TIETTYYN ERITYISEEN TARKOITUKSEEN.
    Yksityiskohtien osalta katso GNU Yleinen julkinen lisenssi.

    Sinun pitäisi olla saanut kopion GNU Yleisestä julkisesta lisenssistä
    tämän ohjelman mukana; jos et sitä saanut, niin lähetä kirje osoitteella
    Free Software Foundation Inc.
    59 Temple Place - Suite 330
    Boston, MA 02111-1307
    USA.

    Kerro myös, miten saamme Sinuun yhteyden sähköpostitse ja perinteisen postin
    välityksellä.

    Jos ohjelma on interaktiivinen, niin tee näyttötulosteeseen tällainen lyhyt
    ilmoitus kun se käynnistyy interaktiivisessa tilassa:

    Gnomvisio versio 69, tekijänoikeus (C) yyyy   tekijän nimi
    Gnomvisiolla EI OLE EHDOTTOMASTI MITÄÄN TAKUUTA;
    yksityiskohtien osalta kirjoita "näytä w".
    Tämä on vapaa ohjelma, ja olet tervetullut
    levittämään sitä tiettyjen lupaehtojen mukaisesti;
    kirjoita "näytä c" yksityiskohtien osalta.

    Hypoteettisen käskyn "näytä w" ja "näytä c" pitäisi näyttää
    tarkoituksenmukaiset osat Yleisestä Julkisesta Lisenssistä. Luonnollisesti
    käyttämiäsi komentoja voidaan kutsua myös muutoinkin kuin "näytä w" ja
    "näytä c"; ne saattavat olla jopa hiiren napsauksia tai valikon kohtia -
    mikä vain parhaiten sopii ohjelmaasi.

    Sinun pitäisi myöskin saada tarvittaessa työnantajasi (jos työskentelet
    ohjelmoijana) tai koulusi allekirjoittamaan ohjelmaa koskeva
    tekijänoikeuksista luopuminen. Tässä on malli; muuta nimet:

    Yoyodyne Oy luopuu täten kaikista tekijänoikeuksista
    "Gnomovision" ohjelmassa, jonka on kirjoittanut
    James Hacker.

    Ty Coonin allekirjoitus, 1, huhtikuuta 1989
    Ty Coon, varapresidentti

    Tämä yleinen julkinen lisenssi ei anna oikeutta sisällyttää ohjelmaasi
    yksityisiin ohjelmiin. Jos ohjelmasi on aliohjelmakirjasto, mielestäsi voi
    olla hyödyllisempää sallia asianmukaisten sovellusten linkittämisen
    kirjastoon. Jos haluat tehdä sen, niin käytä yleistä GNU kirjastojen
    julkista lisenssiä tämän lisenssin sijaan.

    Tämän GNU GPL-lisenssin käännöksen on kustantanut ja teettänyt SOT Finnish
    Software Engineering Ltd. [linux@sot.com].
    Käännöksen on tehnyt Asianajotoimisto Erkki Kannisto 7.3.1999.